google/wiki40b huggingface dataset:
Kerberos (buwan)

Pagkakatuklas

Natuklasan ang S/2011 P 1 ng pangkat ng mga tagahalughog sa kompanyon ng Pluto gamit ang Teleskopyong Pangkalawakang Hubble noong 28 Hulyo 2011, gamit ang Wide Field Camera 3, habang nagkakaroon ng hula na may kahit anong singsing na maaaring taglayin ng Pluto. Isinagawa ang iba pang pagoobserba sa bagong natuklasan noong Hulyo 3 at 18 Hulyo 2011 at inanunsiyo ito bilang bagong buwan ng planeta noong 20 Hulyo 2011. Nakita ito sa sinupian ng mga larawan ng Hubble mula Perbrero 15, 2006 hanggang 25 Hunyo 2010. Ang ningning ng S/2011 P 1 ay humigit-kumulang 10% ng ningning ng Nix. Nakita ang buwan na ito dahil ang grupong nakadiskubre dito ay kumuhan ng mga 8-minuto na exposure; ang mga naunang pagtutuklas ay gumamit ng mga mas maikling exposure.

Pisikal na kaanyuan

Batay sa kanyang tinantsang dayametro na 13–34 km (8–21 mi), itinuturing na pinakamaliit na buwan ng Pluto ang S/2011 P 1. Nagmula ang ranggong dayametro mula sa posibleng ranggong heyometrikong albedo na 0.06 hanggang 0.35.

Kaanyuan ng Landas-tahakin

Sinusuwestiyon sa mga kasalukuyang obserbasyon na ang buwang ito ay pabilog, ekwatoryal na landas-tahakin na may radyus na 59,000 km (may 37,000 milya).  Tumatahak ito sa rehiyon sa pagitan ng Nix at Hydra at nalilibot nito ang buong Pluto tuwing 32.1 araw ng mundo. Malapit ang tinatahak nito sa 1:5 resonatong orbital ni Charon, kasama ang pagkakamali sa oras na may kukulangin 0.6%. Batay sa pagkalapit nit sa resonato sa pagitan ng Nix o Hydra at Charon (1:4 at 1:6),malalaman kung gaano kalapit ang relasyon sa totoong resonato na maaaring magamit sa tamang kaalaman sa landas-tahakan ng S/2011 P 1, partikular na sa sinusundan nito.

Pinagmulan

Tulad ng ibang buwan ng Pluto, hinihilanang nagmula ang S/2011 P 1 mula sa kalat ng malaking banggaan sa pagitan ng Pluto at iba pang Bagay sa Sinturong Kuiper belt, tulad ng "big whack" na naniniwala na nabuo rin ang Buwan mula rito.

Pagpapangalan

Isang pormal na pangalan para sa S/2011 P 1 ang maaaring ilapit sa Pandaigdigang Unyong Pang-astronomiko ng pangkat na nakatuklas nito ilang linggo lamang pagkatapos matuklasan ito. Ayon sa pinuno ng pangkat na si Mark Showalter, isang pangalang malapit kay Hades at ilalim na munod ang pipiliin mula sa mitolohiyang Griyego.
Olmes

Ang Olmes ay isang kanang kamay o silangang sanga ng Schwalm, ang ganap na sa larangan ng Schwalm-Eder-Kreis (Hesse, Germany) ay tumatakbo.
Meitneryo

Ang Meitneryo ay isang kemikal na elemento na may sagisag na Mt at atomic number 109. Ito ay isang radioactive synthetic element (ang elemento na hindi nakikita sa kalikasan kundi sa laboratoryo).
Hari

Ang Hari ay isang lalaking makapangyarihang pinuno ng isang lupain. Ang katumbas ng rango nito ay ang Emperador, Sultan, at Emir.
Pamantasang Estatal ng Minas Gerais

Ang Universidade do Estado de Minas Gerais (dinadaglat bilang UEMG) ay isang kolehiyong paaralan na matatagpuan sa Lungsod ng Belo Horizonte, Minas Gerais, Brasil.
Ito ay itinatag noong 1989.
Kolonia Mrokowska

Ang Kolonia Mrokowska ay isang pamayanan sa distritong administratibo ng Gmina Lesznowola, sa loob ng Piaseczno County, Masovian Voivodeship, sa silangang-gitnang Polonya.
Pinasugbu

Ang pinasugbu ay ang piniritong mga maliliit at payat na tilad ng laman ng prutas ng saging (tinatawag na banana chip sa Ingles) ang mga ganitong tilad ng saging), na isinawsaw sa tinunaw na karamelo. May kaugnayan ang salitang pinasugbu mula sa salitang sugbo at sumugbo na nangangahulugang sumusid o tumalon sa tubig (ang tao) na una ang ulo, kung kaya't masasabing ang mga pinasugbu ay mga "saging na pinasisid sa matamis na karamelo".
Alan Thicke

Si Alan Willis Jeffrey ay isang kilalang artista sa sining ng Pelikula at Telebisyon.
Javier, Espanya

Ang Javier (Xavier sa Navarro-Aragones o Xabier sa Basko) ay isang nayon (munisipalidad) na nasa lalawigan ng Nagsasariling Pamayanan ng Navarro, hilagang Espanya, na mayroong populasyong 112 katao. Ang naturang pangalan ay ang romanisadong anyo ng Etxaberri na nangangahulugang "bagong bahay" sa wikang Basko.
Kilala ito sa pagiging tahanan ng Kastilyo ng Javier, na bahagyang pinalansag at pinanumbalik pagkatapos, na mayroong kasamang Basilika. Ito rin ang katangi-tanging pinagmulan ng pangalang Xavier.
The Ilonggo Agenda

Ang The Ilonggo Agenda ay isang palabas sa telebisyon sa Pilipinas ng GMA Network.
Théodore Géricault

Jean-Louis André Théodore Géricault ay isang Pintor.
Abenida ng United Nations

Kasaysayan

Ang Abenida ng United Nations ay dating tinawag na Kalye Isaac Peral (Kastila: Calle Isaac Peral, Ingles: Isaac Peral Street), mula kay Isaac Peral, Kastilang inhinyero na nagdisenyo ng kauna-unahang submarinong pang-militar na fully-capable sa mundo noong huling bahagi ng ika-19 na dantaon. Binigyan ito ng bagong pangalan bilang pagkilala sa Pandaigdigang Organisasyon sa Kalusugan (isang ahensiya ng Mga Nagkakaisang Bansa) na ang gusali nito'y itinayo noong 1959 sa dating ari-arian ng Unibersidad ng Pilipinas sa timog-kanlurang kanto nito sa Abenida Taft.
Ang abenida ay lugar din ng kauna-unahang Otel ng Hilton sa Pilipinas na binuksan noong 1960. Kilala na ngayon bilang Waterfront Manila Pavilion ang otel na ito.
Musaylima

Si Musaylima (Arabiko: مسيلمة‎) o Muslim bin Ḥabīb (Arabiko: مسلمة بن حبيب‎) ay isa sa mga indibdiwal sa Arabia na nag-angking isang propeta at nabuhay sa parehong panahon ni Muhammad. Siya ay itinuturing ng mga Muslim na isang bulaang propeta at palaging tinatawag na "ang Sinungaling"( الكذّاب‎).
La Quinta, California

Ang La Quinta ay isang lungsod sa California, Estados Unidos.
134 Sophrosyne

Ang 134 Sophrosyne ay isang planetang hindi pangunahin.
Hitonari Tsuji

Si Hitonari Tsuji ay isang mang-aawit mula sa bansang Hapon.
Partido Komunista ng Unyong Sobyet

Ang Partidong Komunista ng Unyong Sobyet ay ang dominanteng partido sa Unyong Sobyet.
Zhang Yu

Si Zhang Yu ay isang artista sa Taiwan.
Kapalaluan

Ang kapalaluan ay ang pagbibigay ng paggalang o pagpapahalaga sa sarili at maaari ring tumukoy sa pinakamatagumpay na nagawang bagay o yugto sa buhay at kalagayan. Ngunit nagiging kayabangan, kahambugan, kapalaluan, arogansya na ito kapag naging labis, kaya't itinuturing sa Kristiyanismo bilang isa sa pitong mga kasalanang nakamamatay.
Seika Furuhata

Si Seika Furuhata (古畑 星夏 Furuhata Seika, ipinanganak Hulyo 8, 1996 sa Tokyo, Hapon) ay isang modelo at artista mula sa bansang Hapon na kinakatawan ng LesPros Entertainment.  Eksklusibong modelo siya ng mga magasin na Seventeen at Nicola.
1605 Milankovitch

Ang 1605 Milankovitch ay isang planetang hindi pangunahin.
Tassos Papadopoulos

Pagnanakaw sa mga labi

Noong Disyembre 11, 2009, naiulat na ninakaw ang mga labi o katawan ng dating Pangulo.
Kung Fu Kids

Ang Kung Fu Kids ay isang palabas sa telebisyon sa Pilipinas ng ABS-CBN.
Unibersidad ng Pangasinan

Ang University of Pangasinan ay isang pamantasan na matatagpuan sa Lungsod ng Dagupan, Pangasinan, Pilipinas.
Ito ay itinatag noong 1925 at kasalukuyang pinamumunuan ni Dr. Catalino P. Rivera.
Alfonso Herrera

Si Alfonso Herrera ay isang artista sa Mehiko.
Kabayan

Ang Kabayan ay isang palabas sa telebisyon sa Pilipinas ng ABS-CBN.
Negueb

Ang Negueb ay isang disyerto at rehiyong semi-disyerto ng katimugang Israel.  Unang binanggit ito sa Aklat ng Henesis ng Lumang Tipan ng Bibliya (Henesis 12:9), na matatagpuan sa katimugang Palestina o sa timog ng Canaan.  Kilala ito ng mga katutubong Bedouin na naninirahan dito bilang al-Naqab (Arabe: النقب‎).
Ang salitang Negev (Ebreo: נֶגֶב‎, bokalisasyong Tiberyano: Néḡeḇ) ay nagmula sa salitang ugat sa Ebreo na nangangahulugang "tuyo".  Sa Bibliya, ginagamit rin ang salitang Negev para sa direksiyong 'timog'.

Heograpiya

Mahigit kalahati ng buong Israel ay sakop ng Negueb, na may laki ng higit sa 13,000 kilometrong parisukat (4,700 milyang parisukat), halos 55% ng buong bansa.  Bumubuo ito ng hugis parisukat na baligtad, kung saan ang kanlurang bahagi nito ay kadugtong ng disyerto ng Tangway ng Sinai, at ang silangang bahagi nito ay ang lambak ng Arabah.
Memories (David Guetta song)

Ang "Memories" ay kinanta ni David Guetta sa kanyang album na One love.
Genome

Sa modernong biolohiyang molekular at henetika, ang genome ang kabuuan ng impormasyong pagmamana ng isang organismo. Ito ay kinokodigo sa DNA o para sa maraming mga uri ng virus, sa RNA. Ang genome ay kinabibilangan ng mga gene at hindi nagkokodigong DNA ng DNA/RNA.
Eva Montes

Si Eva ay isang Pilipinang Aktres siya ang pangatlong gumanap na Darna.
Isinilang siya noong 1942 at gumanap sa mga pelikulang Darna
Nicholas Teo

Si Nicholas Teo ay isang artista sa Taiwan.
Estasyong daangbakal ng New San Fernando (La Union)

Kasaysayan

Binuksan ang estasyon noong Enero 25, 1955 para sa sangay ng Bacnotan, sa halip na ang San Fernando U.
Pero kahit na may ikalawang estasyon ng San Fernando U, ang mga pasahero ay nanatili parin sa orihinal na estasyon.
Mabahong hininga

Sanhi

Ang mabahong hininga ay dahil sa mikrobyo o bakteryang nasa ilalim ng dila o sa iba pang mga bahagi ng bibig, katulad ng mga puwang sa gitna ng mga ngipin. Ang mga mikrobyo o bakteryang ito ay lumilikha ng kimikal na may hindi kanais-nais na amoy. Maaari ring magkaroon ng ganitong mga uri ng mikrobyo o bakterya sa maruruming mga pustiso at maruruming mga brace. Nagiging malala ang katayuang ito kapag ang isang taong mayroon nang mabahong hininga ng mga pagkaing katulad ng bawang, sibuyas, karne, at isda, sapagkat ang ganitong mga pagkain ay mayroong mga tinatawag na "matatapang na amoy" o "amoy na malalakas". Nakapagpapalubha rin ng mabahong hininga ang bisyo ng pag-inom ng alak at paninigarilyo.

Lunas

Kabilang sa mga lunas ng pagtanggal ng mabahong hininga ang tamang gawi ng pagsisipilyo, paggamit ng mga pangmumog ng bibig (mga moutwash), pagnguya ng chewing gum (literal na "gomang nangunguya"). Hinggil sa pagnguya ng gum, nakakatulong ito sa pag-alis ng mabahong hininga dahil sa nakapagpapadami ito ng laway na nagsisilbing panglinis ng bibig at pambawas ng mga bakterya.

Pag-iwas

Bukod sa palagiang pagsisipilyo, nakakaiwas din sa pamamaho ng hininga ang palagiang pagdalaw sa dentista, ang paggamit ng dental floss, at iba pang epektibong paglilinis ng bibig, ngipin, dila at iba pang mga bahagi ng bibig. Nakakatulong din sa hindi pagkakaroon ng maamoy na hininga ang hindi paninigarilyo at ang hindi pagkonsumo ng mga pagkaing matatapang ang amoy.
Ahenteng Kahel

Ang Ahenteng Kahel (Ingles: Agent Orange ) ang pangalang kodigo para sa isa sa mga herbisidyo at dopoliante na ginamit ng mga armadong pwersa ng Estados Unidos bilang bahagi ng programang digmaang herbisido na Operasyon Ranch Hand noong Digmaang Vietnam mula 1961 hanggang 1971. Tinataya ng Vietnamna ang 400,000 mga katao ang napatay o nalumpo at 500,000 mga bata ang ipinanganak na depekto sa kapanganakan(birth defects).  Ang Red Cross ng Viet Nam ay nagtantiya na hanggang 1 milyong mga katao ang nabaldado o nagkaroon ng mga problema sa kalusugan sanhi ng Ahenteng Kahel.

Deskripsiyong kemikal at toksikolohiya

Sa kemikal na paglalarawan, ang Ahenteng Kahel ay tinatayang 1:1 halo ng dalawang mga  herbisidong phenoxyl – asidong 2,4-dichlorophenoxyacetic (2,4-D) at asidong 2,4,5-trichlorophenoxyacetic (2,4,5-T) – sa anyong iso-octyl ester.
Sa isang ulat noong 1969 na isinulat nina K. Diane Courtney at iba pa, natagpuan na ang 2,4,5-T ay maaaring magsanhi ng mga depekto sa kapanganakan at kapanganakan ng patay na sanggol(stillbirths) sa mga daga. Ang ilang mga pag-aaral ay nagpakita ng tumaas na mga rate ng kamatayan sa kanser para sa mga manggagawang nalantad sa  2,4,5-T. Sa isang gayong pag-aaral mula sa Hamburg, Alemanya, ang panganib ng kamatayan sa kanser ay tumaas ng 170% pagkatapos ng pagtatrabaho ng 10 taon sa seksiyong lumilikha ng 2,4,5-T sa pagmamanupakturang planta sa Hamburg. Ang ilang mga pag-aaral ay nagmungkahing ang pagkakalantad sa Ahenteng Kahel ay nagdudulot ng tumaas na panganib ng acute myelogenous leukemia sa mga anak ng mga Amerikanong beterano(sundalo) ng Digmaan ng Vietnam.
Ranma ½

Buod

16 na anyos na martial artist na si Ranma Saotome na naipit sa pambihirang sumpa pagkatapos mahulog sa batis - kapag siya'y mabasa ng malamig na tubig, ay nagiging babae! At si Genma Saotome ay dumanas ng mula sa masamang kapalaran – ay nagiging panda kapag siya ay binuhusan ng malamig na tubig. Ang kabutihan pag sila ay nalalapit sa isang mainit an tubig ang sumpa ay nababaliktad at bumabalik sila sa tunay nilang anyo. Si Ranma ay ikakasal kay Akane Tendo, ang babae na ayaw sa lalake, kasama si Ranma (ngayon ay technically kalahating babae).Habang si Ranma at Akane ay nagtatalo patungo sa kanilang tunay na pagmamahalan maraming problema ang dumating ang siga ng eskwelahan, na may gusto kay Akane pero nagkagusto kay Ranma din. At ang istorya ay gumaganda.
Si Shampoo ay isang dalagita na natalo kay Ranma sa babae sa kagandahan, pero nagkagusto siya kay Ranma na lalake kaya siya na nahulog sa isang tubig ay nagiging pusa na kinatakkutan ni Ranma.
Shinjuku Swan

Ang Shinjuku Swan ay isang palabas sa telebisyon sa bansang Hapon.
Tambuling Pranses

Ang tambuling Pranses o trompang Pranses (Ingles: French horn, literal na "sungay Pranses") ay isang uri ng hinihipang instrumentong pangtugtog. Tinatawag din itong malatandak na Pranses, kornetang Pranses, tambuyok na Pranses, o trumpetang Pranses.
Pangangaso

Ang pangangaso ay ang kasanayan ng pagpatay o pagbitag ng kahit anong hayop, o pagsunod o pagsubaybay nito na may layunin ng paggawa nito. Ang pangangaso ng mga hayop at mababangis na hayop ay pinaka-karaniwang ginagawa ng mga tao para sa pagkain, libangan, pagtanggal ng mga maninila na mapanganib sa tao o alagang hayop, o para sa kalakalan. Ang sang ayon sa batas na pangangaso ay naiiba mula sa pangungurakot, kung alin ay ang ilegal na pagpatay, pagbitag o pagdakip ng mga napangasong espesye.

Paleolitiko

Ang pangangaso ay may mahabang kasaysayan at maaaring naunahan ang pagunlad ng espesye ng Homo sapiens. Katibayan mula sa kanluraning Kenya ay nagpapahiwatig na ang pangangaso ay naganap mula ng higit sa dalawang milyong taon.
Katibayan na arkeolohiko na natagpuan sa kasalukuyang araw na Alemanya ay nagsasalaysay na ang mga kahoy na sibat ay ginamit para sa pangangaso mula sa hindi bababa sa 400,000 taon na ang nakakaraan.
Alcmene

Sa mitolohiyang Griyego, si Alcmene, na nakikilala rin bilang Alcmena (Sinaunang Griyego: Ἀλκμήνη) o Alkmene ay ang anak na babae ni Haring Elektryon ng Mycenae at ng asawa nitong si Anaxo. Si Alcmene ay naging asawa naman ni Amphitryon. Siya ang naging ina nina Herakles at Iphikles (Iphicles).
Batay sa mitolohiya, noong isang pagkakataon na habang wala sa kanilang tahanan si Amphitryon, nagpanggap ang diyos na si Zeus upang maging kahawig siya ni Amphitryon. Sa ganitong anyo, inakit niya si Alcmene. Ipinanganak ni Alcmene si Herakles, na sa katunayan ay anak na lalaki ni Zeus. Samantala, naging anak naman ni Alcmene kay Amphitryon si Iphikles. Nais ni Zeus na patayin si Alcmene, subalit nilabanan siya ni Herakles at ipinagtanggol ang kaniyang ina; noong mangyari ito, si Herakles ay 1 araw pa lamang ang edad.
1580 Betulia

Ang 1580 Betulia ay isang planetang hindi pangunahin.
Warui Yatsura

Ang Warui Yatsura ay isang palabas sa telebisyon sa bansang Hapon.
Leben

Ang Leben o Lebena ay ang pangalan ng isang sinaunang Griyegong lungsod ng Crete. Ang kanyang labi ay nasa paligid ng kasalukuyang populasyon ng Lendas.
Ikko Suzuki

Si Ikko Suzuki (鈴木一功 Suzuki Ikkō, Mayo 19, 1952 sa Sangenjaya, Tokyo, Hapon) ay isang artista sa bansang Hapon.  Kinakatawan siya ng Wonder Production.
Potosintesis

Ang potosintesis ay ang pamamaraang ginagamit ng mga halamang may kloropila sa kanilang mga selula. Dahil sa pamamaraang ito, nagagamit ng mga halaman ang enerhiya ng liwanag upang maging enerhiyang kemikal, na kinakailangan sa pagbuo ng mga kompawnd o mga kompuwestong hindi organiko. Isang halimbawa nito ang pagbuo ng karbohidrato mula sa karbong dioksido at tubig, na nasusundan ng pagpapakawala ng oksiheno.
Paligsahan ng mga Musikang Popular ng Kalakhang Maynila

Ang Paligsahan ng mga Musikang Popular ng Kalakhang Maynila (Inggles: Metro Manila Popular Music Festival), kinikilala ring Metropop, ay isang taunang paligsahan ng paglilikha at pagsusulat ng mga awitin mula 1978 hanggang 1985. Ang layunin nito ay upang ibunsod at iangat ang kagalingan ng mga musikang Pilipino.
Ang paligsahang ito ay likas na binuksan sa lahat ng mga tagalikha ng musika at mga tagasulat ng titik ng awit. Pagdating sa ikalimang paligsahan hanggang tuluyan, ang paligsahan ay nahati sa mga dibisyong pampropesyon at pambaguhan upang mabigyan ang mga baguhang kompositor ng isang antas ng larangan ng pagtugtog na hindi nakikipagpaligsahan sa mga higit na sikat at kilalang kompositor.
Nagbubunsod ang paligsahan ng maraming pagtikad ng mga kompositor at mga mang-aawit, na nag-iinterpreta ng mga awit, at nagbibigay ng orihinal na musikang Pilipino higit sa isang kaunting katangi-tangi at makabagong awiting klasika.

Kasaysayan

Ang paligsahan nito ay inilunsad ng Pundasyon ng Musikang Popular ng Pilipinas noong 1977 na pinamunuan nina Teodoro Valencia, isang batikang manunulat ng pahayagan, at Imee Marcos.
May kabuuan ng walong paligsahan na ginanap. Ang mga gabi ng huling yugto ng paligsahan ay ginanap mula 1978 hanggang 1985.
Pagtatapos

Ang pagtatapos o graduwasyon ay ang pagkuha ng isang diploma o akademikong grado o ang seremonya na minsa'y nakakabit dito, na ang mga mag-aaral ay naging gradwado o tapos.  Bago ang pagtatapos, tinutukoy ang mga kandidato bilang magtatapos.  Tinatawag na araw ng pagtatapos ang petsa kung saan magaganap ang pagtatapos.  May iba't ibang seremonya ang ginagawa sa iba't ibang bansa.  Sa Estados Unidos, kapag sinabing commencement, convocation o invocation ang seremonya, madalas tumutukoy ito sa pagtatapos sa mataas na paaralan at mas mataas pa (tulad ng Asosyado, Batsilyer, Master at Paham o Doktorado).  Nauuso na rin sa Estados Unidos ang mga pagtatapos sa elementarya at kindergarten.  Kapag may seremonya, kinabibilangan ito ng isang prusisyon ng mga kawaning akademiko, mga kandidato at isang valediction o pamamaalam.  Sa kolehiyo o pamantasan na antas, kadalasang nagsusuot ang pakultad ng mga damit akademiko sa pormal na mga seremonya, gayon di ang mga tagapangalaga at mga kandidato.
Don Umali

Si Don Umali ay isang artista sa Pilipinas.
Manipal Academy of Higher Education

Ang Manipal Academy of Higher Education, dating kilala bilang Unibersidad ng Manipal (Ingles: Manipal University), ay isang pribadong institusyon sa pananaliksik na itinuturing na unibersidad na matatagpuan sa komunidad ng Manipal, bahagi ng lungsod ng Udupi, Karnataka, India. Ang Manipal Academy of Higher Education ay may mga sangay na kampus sa Dubai at Mangalore. Mayroon din itong mga kapatid na institusyon sa sa Sikkim (Manipal University Sikkim) at Jaipur (Manipal University Jaipur).  Ito ay miyembro ng Association of Commonwealth Universities.
Minori Chihara

Si Minori Chihara ay isang mang-aawit mula sa bansang Hapon.
Partido Telugu Desam

Ang Telugu Desam Party ay isang partidong pampolitika sa India. Itinatag ni N.T. Rama Rao ang partido noong 1982. Si N. Chandrababu Naidu ang pinuno ng partido.
Ang Telugu Yuvatha ang kapisanang pangkabataan ng partido.
Sa halalang pamparlamento ng 2004, nagtamo ng 11 844 811 boto ang partido (3.0%, 5 upuan).
Children, Go Where I Send Thee

Ang Children, Go Where I Send Thee ay isang tradisyunal na awiting pangpananampalataya ng mga Aprikano-Amerikano, para sa kabutihan ng kaluluwa. Kilala rin ito bilang The Holy Baby o Born in Bethlehem. Maraming mga bersiyon ang awit na ito. Nagbibigay ang berso nito ng kahulugang maka-Bibliya sa bawat bilang. Inawit ito nina Nina Simone, Natalie Merchant, The Kingston Trio, the Blind Boys of Alabama, Peter, Paul at Mary, Johnny Cash, Audra McDonald at ng Mormon Tabernacle Choir. Nagmula ang halimbawang panitik sa ibaba sa koleksiyon ni Jean Ritchie na nagmula naman sa isang paaralan para sa mga itim na kabataan sa Kentucky, Estados Unidos.
Xie He Xian

Si Xie He Xian ay isang artista sa Taiwan.
Pambansang Kawanihan ng Pagsisiyasat (Pilipinas)

Kasaysayan

Itinatag ang NBI noong 13 Nobyembre 1936 sa bisa ng Batas Komonwelt Blg. 181 na nilikha ng mga mambabatas. Ang utak sa pagkatatag nito ay ang dating Pangulong Manuel L. Quezon at Jose Yulo, Kalihim ng Katarungan. Inatasan sa pagganap ng tungkuling ito kasabay ang pagsasaayos ng Dibisyon ng Pagsisiyasat (Division of Investigation o DI) na tinularan sa Kawanihang Pederal ng Pagsisiyasat (FBI) ng Mga Nagkakaisang Estado kina Thomas Dugan, isang batikang hepe ng pulisya mula sa Kagawarang Pulisya ng Bagong York at Flaviano C. Guerrero, ang kaisa-isang Pilipinong kasapi ng FBI.
Batay sa mahigpit na pamantayan ng anyo ng katawan, pangkaisipan, at kasanlingan, 45 katao ang napili bilang alagad mula sa 300 aplikante. Upang mabuo ukol sa mga gawaing pagsisyasat, mayroon ding mga manggawang sibilyan na binubuo ng mga manggagamot, mga kimiko, mga dalubhasa sa mga bakas ng daliri, mga potograpo, mga eskribador, at mga klerk.
Noong panahon ng pananakop ng mga Hapones, ang DI ay sumanib sa Kawanihan ng Rentas Internas at ang Konstabularyo ng Pilipinas na kinilala bilang Kawanihan ng Pagsisiyasat (BI). Kasunod ng kapanuhan ng paglaya pagkatapos ng digmaan, naglangap ng DI ng Hukbong Amerikano ng CIC ang lahat ng mga nahahandang alagad bilang tagapagsiyasat.
Mula't sapul, ang Kawanihan ay akalaing lumalawig ang kanyang makabuluhang tungkulin. Kaya, noong 19 Hunyo 1947, mula sa kabutihang-loob ng Batas Republika Blg. 157, ito ay isinabuo muli sa Kawanihan ng Pagsisiyasat. Kinabukasan, ito'y sinusog ng Kautusang Tagapagpaganap Blg. 94 noong 4 Oktubre 1947 na pinangalan muli sa kinilala nating Pambansang Kawanihan ng Pagsisiyasat (NBI).
Teodoro Plata

Si Teodoro Plata (1866 – Pebrero 6, 1897) ay isang Pilipinong bayani na kasamang nagtatag ng Katipunan na nagpasiklab sa Himagsikang Pilipino laban sa mga Kastila noong 1896.
Ang kanyang mga magulang ay sina Numeriano Plata at Juana de Jesus.
Tinapos niya ang unang pundasyon ng pag-aaral sa Escuela Municipal at naitalang nag-aral din siya kahit hindi siya nakapagtapos ng abugasya.
Unibersidad ng Skopje Santo Cirilo at Metodio

Ang Unibersidad ng Skopje Santo Cirilo at Metodio (Macedonian: Универзитет „Св. Кирил и Методиј“ – Скопје; Ingles: Saints Cyril and Methodius University of Skopje) ay ang pinakamalaking unibersidad sa Republika ng Macedonia. Ito ay ipinangalan sa dalawang magkapatid na teolohiko at misyonero noong panahong Bisantino na sina Cirilo at Metodio, na nagmula sa Tesalonica, at itinuturing na 'apostol ng mga Eslabo', mga tagapagliwanag na bumuo ng mga sistemang sinundan para sa alpabetong Siririko na ginagamit ngayon sa karamihan ng mga wikang Eslabo. Higit sa 50,000 ang mag-aaral sa unibersidad, kabilang ang humigit-kumulang 700 banyagang mag-aaral. Higit pa rito, ang mga kawani sa pagtuturo at pananaliksik ay umaabot sa 2,390 tao; ito ay sinusuportahan pa ng higit sa 300 kasapi mga institusyon sa loob ng unibersidad.
Ang pangunahing wika ng pagtuturo ay Macedonian, ngunit mayroong ilang mga kurso sa wikang Ingles, Aleman, Pranses, Italyano at mga wikang minorya.
Hendrik Lorentz

Talambuhay

Marami siyang naging ambag sa larangan ng pisika, kung saan ang teoriya ng liwanag ang siyang pinakanatatangi.  Ginantimpalaan siya, kasama ng isang dating estudyanteng si Pieter Zeeman, ng Gantimpalang Nobel sa pisika noong 1902 dahil sa kaniyang pag-aaral sa kung paano naaapektuhan ng daloy na magnetiko (magnetic field) ang kahabaan ng alon (wavelength) o daloy ng liwanag.  Higit siyang kilala dahil sa teoriyang tinatawag na kontraksiyon o galaw na Lorentz-Fitzegarld (Lorentz-Fitzgerald contraction), na nagsasabing "ang gumagalaw na bagay ay gumagalaw alinsunod (o patungo) sa direksiyon (o patutunguhan) ng mosyon (o kilos)."
Leanne Bautista

Si Leanne Amber Bautista ay isang batang aktres na mula sa Pilipinas.  Kilala siya sa pagganap bilang Kat Kat sa seryeng pantelebisyon na Juan Happy Love Story na palabas ng GMA Network.